รัฐบาลไทย-ข่าวทำเนียบรัฐบาล-รมช.ศธ.สุรเชษฐ์ ติดตามการใช้งานระบบ Big Data ของศูนย์ประสานงานการผลิตและพัฒนากำลังคนอาชีวศึกษาเขตพัฒนาพิเศษเฉพาะกิจจังหวัดชายแดนภาคใต้
วันศุกร์ที่ 12 มกราคม 2561
รมช.ศธ.สุรเชษฐ์ ติดตามการใช้งานระบบ Big Data ของศูนย์ประสานงานการผลิตและพัฒนากําลังคนอาชีวศึกษาเขตพัฒนาพิเศษเฉพาะกิจจังหวัดชายแดนภาคใต้
พล.อ.สุรเชษฐ์ ชัยวงศ์ รมช.ศึกษาธิการ ในฐานะหัวหน้าผู้แทนพิเศษของรัฐบาลในการแก้ไขปัญหาจังหวัดชายแดนภาคใต้ ลงพื้นที่ติดตามการใช้งานระบบ Big Data ของศูนย์ประสานงานการผลิตและพัฒนากําลังคนอาชีวศึกษา
พล.อ.สุรเชษฐ์ ชัยวงศ์ รมช.ศึกษาธิการ ในฐานะหัวหน้าผู้แทนพิเศษของรัฐบาลในการแก้ไขปัญหาจังหวัดชายแดนภาคใต้ลงพื้นที่ติดตามการใช้งานระบบ Big Data ของศูนย์ประสานงานการผลิตและพัฒนากําลังคนอาชีวศึกษา เขตพัฒนาพิเศษเฉพาะกิจจังหวัดชายแดนภาคใต้ ที่ จ.ปัตตานี
จังหวัดปัตตานี - เมื่อวันพฤหัสบดีที่ 11 มกราคม 2561 พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการและหัวหน้าผู้แทนพิเศษของรัฐบาลในการแก้ไขปัญหาจังหวัดชายแดนภาคใต้ลงพื้นที่จังหวัดปัตตานี เพื่อติดตามงานของกลุ่มภารกิจงานที่ 4 (ด้านการศึกษา ศาสนา และศิลปวัฒนธรรม) รวมทั้งความก้าวหน้าการดําเนินงานของศูนย์ประสานงานการผลิตและพัฒนากําลังคนอาชีวศึกษา เขตพัฒนาพิเศษเฉพาะกิจจังหวัดชายแดนภาคใต้ซึ่งตั้งอยู่ที่วิทยาลัยเทคนิคกาญจนาภิเษกปัตตานี อ.หนองจิกในการใช้ระบบ Big Data
พล.อ.สุรเชษฐ์ ชัยวงศ์กล่าวว่าจากการที่ พล.อ.ประยุทธ์ จันทร์โอชานายกรัฐมนตรีได้มอบหมายให้กระทรวงศึกษาธิการ โดยสํานักงานคณะกรรมการการอาชีวศึกษา (สอศ.) จัดทําแผนพัฒนากําลังคนให้สอดคล้องกับตลาดงานสามารถตอบสนองต่อมิติของการพัฒนาประเทศ ทั้งมิติความมั่นคง เศรษฐกิจ สังคม และสิ่งแวดล้อม ถือเป็นศูนย์ระดับภาคแห่งที่2ต่อจากศูนย์ประสานงานการผลิตและพัฒนากําลังคนอาชีวศึกษา เขตพัฒนาเศรษฐกิจพิเศษภาคตะวันออกซึ่งตั้งอยู่ที่ จ.ชลบุรี และได้ขยายแนวคิดการจัดตั้งศูนย์มาที่เขตพื้นที่พิเศษจังหวัดชายแดนใต้ 5 จังหวัด
โดยมีศูนย์ประสานงานการผลิตและพัฒนากําลังคนอาชีวศึกษาเขตพัฒนาพิเศษเฉพาะกิจจังหวัดชายแดนภาคใต้จังหวัดปัตตานี เป็นศูนย์หลักและมีศูนย์ย่อยคือ ศูนย์ประสานงานการผลิตและพัฒนากําลังคนอาชีวศึกษาเขตพัฒนาพิเศษเฉพาะกิจจังหวัดชายแดนภาคใต้จ.สตูล สงขลา ยะลา นราธิวาส
การทํางานด้านข้อมูลสารสนเทศในอดีตที่ผ่านมา ใช้วิธีเดินสํารวจเพื่อสอบถามรายละเอียดต่อมากระทรวงศึกษาธิการได้รับการสนับสนุนด้านวิชาการที่ทันสมัยโดยใช้ระบบ Big Data ซึ่งออกแบบระบบโดยวิทยาลัยพาณิชยศาสตร์มหาวิทยาลัยบูรพา แทนการเดินสํารวจ ซึ่งจะมีประโยชน์ทําให้เกิดข้อมูลที่เป็นปัจจุบันและทันสมัย ทั้งหน่วยงานที่ผลิตกําลังคนในพื้นที่ สามารถให้ข้อมูลได้ทันที โดยที่เจ้าหน้าที่ของศูนย์ฯ ไม่ต้องเดินสอบถาม จะทําให้ทราบข้อมูลได้รวดเร็ว ถูกต้อง และจัดหากําลังคนได้ทันท่วงที สามารถตรวจสอบได้ว่ากําลังคนในการวางแผนผลิตนั้นเพียงพอหรือไม่ หากไม่เพียงพอก็สามารถจัดหาและพัฒนาแรงงานเพิ่มเติมได้
นับว่าBig Dataจะเป็นประโยชน์อย่างยิ่งต่อการพัฒนาเศรษฐกิจของพื้นที่ชายแดนภาคใต้ และการขับเคลื่อนโครงการเมืองต้นแบบ"สามเหลี่ยมมั่นคง มั่งคั่ง ยั่งยืน" รวมทั้งการพัฒนากําลังคนด้านอาชีวศึกษา ให้เกิดประสิทธิภาพและประสิทธิผลอย่างแท้จริง ซึ่งถือเป็นครั้งแรกของพื้นที่ภาคใต้ที่มีการปฏิบัติตามนโยบายของรัฐบาลอย่างเป็นรูปธรรม
สําหรับการลงพื้นที่ครั้งนี้มีผู้บริหารส่วนกลางและในพื้นที่เข้าร่วม อาทินายอดินันท์ ปากบารา ผู้ช่วยรัฐมนตรีประจํานายกรัฐมนตรี,นายศรีชัย พรประชาธรรม รองเลขาธิการคณะกรรมการการอาชีวศึกษา ปฏิบัติหน้าที่ผู้อํานวยการศูนย์ประสานงานและบริหารการศึกษาจังหวัดชายแดนภาคใต้, นายพงศ์เทพ ไข่มุกด์ รองผู้ว่าราชการจังหวัดปัตตานี, ประธานอุตสาหกรรมจังหวัดและประธานหอการค้า 5 จชต.,นายราตรีสวัสดิ์ ธนานันต์ ผู้อํานวยการวิทยาลัยเทคนิคกาญจนาภิเษกปัตตานี,ผู้อํานวยการศูนย์ประสานงานการผลิตและพัฒนากําลังคนอาชีวศึกษาเขตพัฒนาพิเศษเฉพาะกิจจังหวัดชายแดนภาคใต้ 5 จังหวัด และตัวแทนผู้ประกอบการ
บัลลังก์ โรหิตเสถียร:เรียบเรียง
ขอบคุณข้อมูล/ภาพถ่าย:ศปบ.จชต.